संसारमा सबैभन्दा गाह्रो कुरा भनेको गोप्य कुरालाई रहस्य बनाई लुकाई राख्नु हो । मेरो जीवनमा पनि रहस्य छन् । जुन म खोल्न चाहदिनँ । अस्ति सूचना भेटिएकी थिई । भन्दै थिई, मेरो बारे कथा लेख्न चाहन्छे । म उसलाई सीधै इन्कार गर्छु । ऊ अनुहार खुम्च्याउँदै छुटिन्छे । मेरो मत परिवर्तन भएमा खबर गर्नु भन्छे । हिजो राति छोरीले कथा सुनाउनुभन्दा याद आयो । सूचनाले मेरो बारे लेख्न खोजेको कथा कुन होला ? कतै मैले सुनाउन नचाहेको रहस्य त होइन । ममा शङ्काका बादलहरू रुमल्लिन थाल्छन् । अनि म उसलाइ बोलाउन पुग्छु ।
